title: Komission täytäntöönpanoasetus (EU) 2016/435, annettu 22 päivänä maaliskuuta 2016, tuontitodistusten jättämisen keskeyttämisen peruuttamisesta eräissä asetuksella (EY) N:o 891/2009 avatuissa tariffikiintiöissä sokerialalla

text:
               23.3.2016

               FI

               Euroopan unionin virallinen lehti

               L 76/34

         KOMISSION TÄYTÄNTÖÖNPANOASETUS (EU) 2016/435,
   annettu 22 päivänä maaliskuuta 2016,
   tuontitodistusten jättämisen keskeyttämisen peruuttamisesta eräissä asetuksella (EY) N:o 891/2009 avatuissa tariffikiintiöissä sokerialalla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 1 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 891/2009 (2) avataan vuotuisia tariffikiintiöitä sokerialan tuotteiden tuontia varten.

               (2)

               Komission täytäntöönpanoasetuksella (EU) 2015/1733 (3) keskeytettiin tuontitodistushakemusten jättäminen järjestysnumeron 09.4321 osalta 29 päivästä syyskuuta 2015 alkaen.

               (3)

               Käyttämättömiä tai osittain käytettyjä tuontitodistuksia koskevien ilmoitusten perusteella kyseisen järjestysnumeron osalta on jälleen käytettävissä määriä. Sen vuoksi olisi asetuksen (EY) N:o 891/2009 5 artiklan 2 kohdan mukaisesti peruutettava hakemusten jättämisen keskeyttäminen.

               (4)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Peruutetaan täytäntöönpanoasetuksessa (EU) 2015/1733 järjestysnumeron 09.4321 osalta vahvistettu tuontitodistushakemusten jättämisen keskeyttäminen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä maaliskuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 891/2009, annettu 25 päivänä syyskuuta 2009, eräiden yhteisön tariffikiintiöiden avaamisesta ja hallinnoinnista sokerialalla (EUVL L 254, 26.9.2009, s. 82).

      (3)  Komission täytäntöönpanoasetus (EU) 2015/1733, annettu 28 päivänä syyskuuta 2015, asetuksella (EY) N:o 891/2009 sokerialalla avatuissa tariffikiintiöissä 8 päivän syyskuuta 2015 ja 14 päivän syyskuuta 2015 välisenä aikana jätetyissä tuontitodistushakemuksissa haettuihin määriin sovellettavan jakokertoimen vahvistamisesta ja tuontitodistushakemusten jättämisen keskeyttämisestä (EUVL L 252, 29.9.2015, s. 40).


title: Komission täytäntöönpanoasetus (EU) 2016/129, annettu 1 päivänä helmikuuta 2016, asetuksen (EU) N:o 37/2010 muuttamisesta siltä osin kuin kyse on aineesta ”puhdistettu puolikiinteä Humulus lupulus L. -uute, joka sisältää arviolta 48 prosenttia beetahappoja (kaliumsuoloina)” (ETA:n kannalta merkityksellinen teksti)

text:
               2.2.2016

               FI

               Euroopan unionin virallinen lehti

               L 25/44

         KOMISSION TÄYTÄNTÖÖNPANOASETUS (EU) 2016/129,
   annettu 1 päivänä helmikuuta 2016,
   asetuksen (EU) N:o 37/2010 muuttamisesta siltä osin kuin kyse on aineesta ”puhdistettu puolikiinteä Humulus lupulus L. -uute, joka sisältää arviolta 48 prosenttia beetahappoja (kaliumsuoloina)”
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ’MRL-arvot’, vahvistetaan asetuksessa.

               (2)

               Komission asetuksen (EU) N:o 37/2010 (2) liitteen taulukossa 1 vahvistetaan farmakologisesti vaikuttavat aineet ja niiden MRL-arvoja eläinperäisissä elintarvikkeissa koskeva luokitus.

               (3)

               Puhdistettu puolikiinteä Humulus lupulus L. -uute, joka sisältää arviolta 48 prosenttia beetahappoja (kaliumsuoloina), ei vielä sisälly kyseiseen taulukkoon.

               (4)

               Euroopan lääkevirastolle, jäljempänä ’EMA’, on toimitettu hakemus MRL-arvojen vahvistamiseksi puhdistetulle puolikiinteälle Humulus lupulus L. -uutteelle, joka sisältää arviolta 48 prosenttia beetahappoja (kaliumsuoloina), hunajan osalta.

               (5)

               EMA on eläinlääkekomitean lausunnon perusteella suositellut, ettei puhdistetulle puolikiinteälle Humulus lupulus L. -uutteelle, joka sisältää arviolta 48 prosenttia beetahappoja (kaliumsuoloina), ole ihmisten terveyden suojelemiseksi tarpeen vahvistaa MRL-arvoa hunajan osalta.

               (6)

               Asetuksen (EY) N:o 470/2009 5 artiklan mukaan EMAn on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja MRL-arvoja soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja MRL-arvoja soveltaa muihin lajeihin.

               (7)

               Koska hunajassa oleviin jäämiin ei kohdistu sellaisia aineenvaihduntaprosesseja kuin mahdollisesti muissa eläinperäisissä elintarvikkeissa, EMA katsoi, ettei ole aiheellista ekstrapoloida MRL-arvosuositusta puhdistettuun puolikiinteään Humulus lupulus L. -uutteeseen, joka sisältää arviolta 48 prosenttia beetahappoja (kaliumsuoloina).

               (8)

               Sen vuoksi asetusta (EU) N:o 37/2010 olisi muutettava.

               (9)

               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä helmikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 152, 16.6.2009, s. 11.

      (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).

      LIITE
      Lisätään asetuksen (EU) N:o 37/2010 liitteessä olevaan taulukkoon 1 aakkosjärjestyksen mukaisesti seuraavaa ainetta koskeva kohta:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Puhdistettu puolikiinteä Humulus lupulus L. -uute, joka sisältää arviolta 48 % beetahappoja (kaliumsuoloina)

                     EI SOVELLETA

                     Mehiläiset

                     MRL-arvoa ei edellytetä

                     Hunaja

                     EI OLE

                     Antiparasiittiset aineet/sisäloislääkkeet”


title: Komission täytäntöönpanoasetus (EU) 2017/481, annettu 20 päivänä maaliskuuta 2017, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä (ETA:n kannalta merkityksellinen teksti. )

text:
               21.3.2017

               FI

               Euroopan unionin virallinen lehti

               L 75/15

         KOMISSION TÄYTÄNTÖÖNPANOASETUS (EU) 2017/481,
   annettu 20 päivänä maaliskuuta 2017,
   asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan c alakohdan,
   ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan, 24 artiklan 2 kohdan ja 25 artiklan 2 kohdan,
   sekä katsoo seuraavaa:

               (1)

               Komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksessa säädetään, että unioniin saa tuoda ja unionin kautta kuljettaa kyseisiä hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu asetuksen liitteessä I olevan 1 osan taulukon sarakkeissa 1 ja 3.

               (2)

               Asetuksessa (EY) N:o 798/2008 vahvistetaan lisäksi edellytykset, joiden täyttyessä kolmatta maata, aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta.

               (3)

               Yhdysvallat sisältyy asetuksen (EY) N:o 798/2008 liitteessä I olevassa 1 osassa esitettyyn luetteloon kolmantena maana, josta hyödykkeiden tuontia unioniin ja kauttakuljetusta unionin kautta ei ole rajoitettu korkeapatogeenisen lintuinfluenssan esiintymisen vuoksi.

               (4)

               Kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevassa Euroopan yhteisön ja Amerikan yhdysvaltojen välisessä sopimuksessa (4), jäljempänä ’sopimus’, joka hyväksyttiin neuvoston päätöksellä 1998/258/EY (5), määrätään aluejakotoimenpiteiden vastavuoroisesta ja nopeasta tunnustamisesta unionissa tai Yhdysvalloissa tapahtuvien taudinpurkausten tapauksessa.

               (5)

               Yhdysvallat vahvisti 4 päivänä maaliskuuta 2017, että korkeapatogeenisen lintuinfluenssan alatyyppiä H7N9 oli havaittu Tennesseen osavaltion Lincolnin piirikunnassa sijaitsevalla siipikarjatilalla. Kyseisen kolmannen maan koko aluetta ei näin ollen voida enää pitää taudista vapaana.

               (6)

               Yhdysvaltojen eläinlääkintäviranomaiset asettivat tartuntatilan ympärille 10 kilometrin valvontavyöhykkeen, joka käsittää osia Lincolnin, Franklinin ja Mooren piirikunnista Tennesseen osavaltiossa sekä Madisonin ja Jacksonin piirikunnista Alabaman osavaltiossa. Yhdysvaltojen eläinlääkintäviranomaiset keskeyttivät välittömästi eläinlääkärintodistusten myöntämisen unioniin suuntautuvaan vientiin tarkoitettujen, kyseisistä piirikunnista peräisin olevien hyödykkeiden lähetyksille ja hävittivät kaikki altistuneet eläimet korkeapatogeenisen lintuinfluenssan torjumiseksi ja sen leviämisen rajoittamiseksi.

               (7)

               Yhdysvallat on toimittanut tiedot epidemiologisesta tilanteesta alueellaan ja toteuttamistaan toimenpiteistä, joilla estetään korkeapatogeenisen lintuinfluenssan leviäminen edelleen, ja komissio on nyt arvioinut nämä tiedot. Kyseisen arvioinnin sekä sopimuksessa vahvistettujen sitoumusten ja Yhdysvaltojen antamien takuiden perusteella on aiheellista asettaa rajoituksia korkeapatogeenisestä lintuinfluenssasta kärsivistä Tennesseen ja Alabaman osavaltioiden piirikunnista peräisin olevien hyödykkeiden tuonnille unioniin, jotta voidaan suojella unionia eläinten terveyteen kohdistuvilta riskeiltä, jotka liittyvät hyödykkeiden tuontiin unioniin Yhdysvalloista. Tämän vuoksi asetuksen (EY) N:o 798/2008 liitteessä I olevan 1 osan luetteloon sisältyvää Yhdysvaltoja koskevaa kohtaa olisi muutettava, jotta voidaan ottaa huomioon tästä korkeapatogeenisen lintuinfluenssan uusimmasta taudinpurkauksesta johtuva kyseisen kolmannen maan aluejako.

               (8)

               Sen vuoksi asetuksen (EY) N:o 798/2008 liitettä I olisi muutettava.

               (9)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 798/2008 liitteessä I oleva 1 osa tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä maaliskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EYVL L 18, 23.1.2003, s. 11.

      (2)  EUVL L 343, 22.12.2009, s. 74.

      (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

      (4)  EYVL L 118, 21.4.1998, s. 3.

      (5)  EYVL L 118, 21.4.1998, s. 1.

      LIITE
      Lisätään asetuksen (EY) N:o 798/2008 liitteessä I olevaan 1 osaan seuraavat Yhdysvaltoja koskevat kohdat numerojärjestyksessä:

                  Kolmannen maan tai alueen ISO-koodi ja nimi

                  Kolmannen maan tai sen alueen, vyöhykkeen tai erillisalueen koodi

                  Kolmannen maan tai sen alueen, vyöhykkeen tai erillisalueen kuvaus

                  Eläinlääkärintodistus

                  Erityisedellytykset

                  Erityisedellytykset

                  Lintuinfluenssan valvontaa koskeva tilanne

                  Lintuinfluenssan rokotustilanne

                  Salmonellan torjuntaa koskeva tilanne (6)

                  Malli(t)

                  Lisätakeet

                  Päättymisajankohta (1)

                  Alkamisajankohta (2)

                  1

                  2

                  3

                  4

                  5

                  6

                  6A

                  6B

                  7

                  8

                  9

                  ”US – Yhdysvallat

                  US-2.23

                  Tennesseen osavaltio:

                              Lincolnin piirikunta

                              Franklinin piirikunta

                              Mooren piirikunta

                  WGM

                  VIII

                  P2

                  4.3.2017

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  Alabaman osavaltio:

                              Madisonin piirikunta

                              Jacksonin piirikunta

                  WGM

                  VIII

                  P2

                  4.3.2017

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1”


title: Komission täytäntöönpanoasetus (EU) N:o 776/2011, annettu 2 päivänä elokuuta 2011 , tiettyjen tavaroiden luokittelusta yhdistettyyn nimikkeistöön

text:
               4.8.2011

               FI

               Euroopan unionin virallinen lehti

               L 201/10

         KOMISSION TÄYTÄNTÖÖNPANOASETUS (EU) N:o 776/2011,
   annettu 2 päivänä elokuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä elokuuta 2011.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Ruoanvalmistukseen tarkoitettu laite, jonka mitat ovat noin 31 × 47 × 40 cm ja tilavuus 25 litraa. Siinä on ruostumatonta terästä oleva kotelo, pyörivä aluslautanen, lapsilukkotoiminto, toimintapainikkeet ja kello.
                  Laitteessa on

                              —

                              mikroaaltouuni, jossa on viisi tehotasoa, jonka enimmäisantoteho on 900 wattia ja jossa on ajastin; siihen on etukäteen ohjelmoitu kypsennys- ja sulatusohjelmia, ja

                              —

                              kvartsigrilli, jonka enimmäisantoteho on 1 000 wattia.

                        Laite on tarkoitettu ruoanvalmistukseen mikroaaltouunin avulla. Sillä voi myös kypsentää, ruskistaa ja rapeuttaa ruokaa grillin avulla.

                  8516 50 00

                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen ja CN-koodien 8516 ja 8516 50 00 nimiketekstien mukaisesti.
                  Laitteen luokittelu nimikkeen 8514 teollisuudessa käytettävänä mikroaaltouunina ei ole mahdollista sen antotehon ja uunin tilavuuden vuoksi (ks. myös Selittävät huomautukset yhdistettyyn nimikkeistöön, alanimike 8514 20 80).
                  Laite on XVI jakson 3 huomautuksessa tarkoitettu yhdistelmäkone, koska siinä on CN-koodin 8516 50 00 mikroaaltouuni ja CN-koodin 8516 60 70 grilli.
                  Ottaen huomioon laitteen kaikki ominaisuudet, kuten antoteho, tehotasot ja ohjelmien lukumäärä, mikroaaltouunin on katsottava suorittavan yhdistelmäkoneen pääasiallista toimintoa.
                  Sen vuoksi laite on luokiteltava mikroaaltouunina CN-koodiin 8516 50 00.


title: Komission täytäntöönpanoasetus (EU) 2016/2103, annettu 21 päivänä marraskuuta 2016, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Burrata di Andria (SMM))

text:
               2.12.2016

               FI

               Euroopan unionin virallinen lehti

               L 327/16

         KOMISSION TÄYTÄNTÖÖNPANOASETUS (EU) 2016/2103,
   annettu 21 päivänä marraskuuta 2016,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Burrata di Andria (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Italian hakemus nimityksen ”Burrata di Andria” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Burrata di Andria” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Burrata di Andria” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä marraskuuta 2016.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 263, 20.7.2016, s. 7.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) N:o 1282/2013, annettu 10 päivänä joulukuuta 2013 , neuvoston asetuksen (EY) N:o 104/2000 soveltamista koskevista yksityiskohtaisista säännöistä kalatalousalan toimintaohjelmien osalta annetun asetuksen (EY) N:o 2508/2000 puolankielisen toisinnon oikaisemisesta

text:
               11.12.2013

               FI

               Euroopan unionin virallinen lehti

               L 332/13

         KOMISSION TÄYTÄNTÖÖNPANOASETUS (EU) N:o 1282/2013,
   annettu 10 päivänä joulukuuta 2013,
   neuvoston asetuksen (EY) N:o 104/2000 soveltamista koskevista yksityiskohtaisista säännöistä kalatalousalan toimintaohjelmien osalta annetun asetuksen (EY) N:o 2508/2000 puolankielisen toisinnon oikaisemisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000 (1) ja erityisesti sen 9 artiklan 5 kohdan ja 10 artiklan 4 kohdan,
   sekä katsoo seuraavaa:

               (1)

               Neuvoston asetuksen (EY) N:o 104/2000 soveltamista koskevista yksityiskohtaisista säännöistä kalatalousalan toimintaohjelmien osalta 15 päivänä marraskuuta 2000 annetun komission asetuksen (EY) N:o 2508/2000 (2) puolankielisen toisinnon 12 artiklassa on virhe. Sen vuoksi on tarpeen oikaista puolankielinen toisinto. Muita kielitoisintoja ei muuteta.

               (2)

               Asetus (EY) N:o 2508/2000 olisi tämän vuoksi oikaistava. Oikaistavassa säädöksessä olevien virheiden poistamiseksi mahdollisimman pian tämän asetuksen olisi tultava voimaan kolmantena päivänä sen jälkeen, kun se on julkaistu.

               (3)

               Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset.

         ON HYVÄKSYNYT TÄMÄN ASETUKSEN:
   1 artikla
   Koskee ainoastaan puolankielistä toisintoa.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä joulukuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 17, 21.1.2000, s. 22.

      (2)  EYVL L 289, 16.11.2000, s. 8.